Tharina het vir hulle meer vertel oor die Projek van die Jaar, naamlik “Bemark die VLU”. Streekvoorsitter van Bosveld, Ria Strydom, het vir hulle gewys hoe om ‘n kleutervoorskoot te maak. Sy leer die vroue hoe om suikerkant te maak wat gebruik kan word vir versiering van koeke, kolwyntjies, nageregte ensovoorts. Joan Beukes gee wenke vir die maak van lemoenlikeur. Dalene du Plessis vertel van die rol wat die vrou in Landbou vertolk. Annette Bousema bied ‘n oulike werksklas aan waar geskenkies gemaak is vir Vadersdag.